**GUVERNUL UNGARIEI**

Publicat în: Monitorul Oficial al Ungariei

**DECRET GUVERNAMENTAL**

**----------------------------------------**

**de modificare**

**a Decretului guvernamental nr. 210/2009 din 29 septembrie 2009 privind condițiile de desfășurare a activităților comerciale în contextul protecției sănătății copiilor și a minorilor**

Pe baza autorizației acordate în temeiul articolului 55 alineatul (5) din Legea CLV din 1997 privind protecția consumatorilor,

în ceea ce privește articolul 2, în conformitate cu autorizația acordată la articolul 12 alineatul (1) litera (a) din Legea CLXIV din 2005 privind comerțul,

și acționând în sfera de aplicare a atribuțiilor sale, astfel cum sunt definite la articolul 15 alineatul (1) din Legea fundamentală, prin prezentul, guvernul hotărăște următoarele:

**Articolul 1.**

În Decretul guvernamental nr. 210/2009 din 29 septembrie 2009 privind condițiile de desfășurare a activităților comerciale (denumit în continuare „Decretul guvernamental nr. 210/2009 din 29 septembrie 2009”), se introduce următorul articol 20/C:

„Articolul 20/C În conformitate cu articolul 16/A alineatul (1a) din Legea CLV din 1997 privind protecția consumatorilor (denumită în continuare „Legea privind protecția consumatorilor”), băuturile energizante clasificate la pozițiile 2009 sau 2202 ca băuturi nealcoolice nu pot fi vândute sau livrate persoanelor cu vârsta sub 18 ani dacă acestea

*(a)* conțin cel puțin 15 mg/100 ml din orice compus care aparține grupei metilxantinei (denumit în continuare „metilxantină”) sau

*(b)* conțin metilxantină și oricare dintre următoarele substanțe:

*(ba)* ginseng;

*(bb)* L-arginină;

*(bc)* inozitol;

*(bd)* glucuronolactonă;

*(be)* taurină.”

**Articolul 2.**

În Decretul guvernamental nr. 210/2009 din 29 septembrie 2009, articolul 26 alineatul (1) litera *(a)* se înlocuiește cu următorul text:

*(Autoritatea pentru protecția consumatorilor va proceda la)*

„*(a)* astfel cum se prevede în normele din Legea privind protecția consumatorilor, în cazul încălcării dispozițiilor articolului 18 alineatul (1) literele (a)-(f) și (h)-(i), ale articolului 18 alineatele (2) și (3), ale articolului 19-20/C și ale articolului 23 și”.

**Articolul 3.**

În Decretul guvernamental nr. 210/2009 din 29 septembrie 2009, articolul 32 se înlocuiește cu următorul text:

„Articolul 32 Proiectele articolelor 13 alineatul (1), ale articolului 19 și ale articolului 20 alineatul (3), precum și proiectele articolelor 20/B și 20/C au fost notificate în prealabil, astfel cum se prevede la articolele 5-7 din Directiva (UE) 2015/1535 a Parlamentului European și a Consiliului din 9 septembrie 2015 referitoare la procedura de furnizare de informații în domeniul reglementărilor tehnice și al normelor privind serviciile societății informaționale.”

**Articolul 4.**

În Decretul guvernamental nr. 210/2009 din 29 septembrie 2009 se introduce următorul articol 34:

„Articolul 34 Proiectul articolului 20/C a fost notificat în prealabil în conformitate cu articolul 39 alineatul (5) din Directiva 2006/123/CE a Parlamentului European și a Consiliului din 12 decembrie 2006 privind serviciile în cadrul pieței interne.”

**Articolul 5.**

Prezentul decret intră în vigoare în cea de a 30-a zi de la publicarea acestuia.

**Articolul 6.**

Prezentul decret servește la respectarea Directivei 2006/123/CE a Parlamentului European și a Consiliului din 12 decembrie 2006 privind serviciile în cadrul pieței interne.

**Articolul 7.**

Proiectul prezentului decret a făcut obiectul unei notificări prealabile, astfel cum se prevede la articolul 39 alineatul (5) din Directiva 2006/123/CE a Parlamentului European și a Consiliului din 12 decembrie 2006 privind serviciile în cadrul pieței interne.

**Articolul 8.**

Prezentul proiect de decret a făcut obiectul unei notificări prealabile, astfel cum se prevede la articolele 5-7 din Directiva (UE) 2015/1535 a Parlamentului European și a Consiliului din 9 septembrie 2015 referitoare la procedura de furnizare de informații în domeniul reglementărilor tehnice și al normelor privind serviciile societății informaționale.